Puhdistus (Uotila)
Jää merensyvyytees sinä,
 Houruinen unelma,
 Jok’ ennen niin monta yötä
 Olet sydäntäni pettävin onnin kiusannut,
 Ja vihdoin vetehisenä
 Mua keskellä päivääkin vainoat –
 Jää syvyytees ikipäiviksi,
 Ja ma viskaan vielä sulle alas
 Mun kaihoni kaikki ja syntini,
 Ja hulluuden kilkkukaapun,
 Joka korvissani on kauan kilissyt,
 Ja teettelyn kylmän, kiuhtavan
 Kärmeenkeden,
 Joka kauan jo mieltäni maadutti,
 Mun sairasta mieltäni,
 Jumalankieltäjää, enkeleinkieltäjää,
 Mieletöntä mieltäni –
 Hoihoo! hoihoo! jo tulee tuuli!
 Ylös purjeet! Ne liehuu ja paisuu!
 Pisin tyynenturmiollista pintaa
 Liitävi laiva,
 Ja vapauneena riemuaa mieli.

Heinrich Heine

de:Reinigung
ru:Очищение (Гейне)